રોટરી ફેમિલી આણંદ રાઉન્ડ ટાઉન સંલગ્ન રોટરી ક્લબ આણંદ રાઉન્ડ ટાઉન, ઇનરવ્હીલ ક્લબ આણંદ રાઉન્ડ ટાઉન અને રોટરેક્ટ ક્લબ આણંદ રાઉન્ડ ટાઉનનો 2018-2019ના નવા પ્રમુખો, સેક્રેટરી અને તેમની ટીમનો શપથગ્રહણ સમારંભ આણંદમાં યોજાયો હતો. સન 2018-2019ના રોટરી ક્લબ આણંદ રાઉન્ડ ટાઉનનાં મહિલા પ્રમુખ તરીકે ચારુસેટ હોસ્પિટલના ચીફ ઓપરેટિંગ ઓફિસર ડો. ઉમાબહેન પટેલ અને માનદમંત્રી તરીકે ભાવિક પટેલ, ઇનરવ્હીલ ક્લબ આણંદ રાઉન્ડ ટાઉનના પ્રમુખ તરીકે નિશા ગાલા અને માનદમંત્રી તરીકે નેહા દોશી, રોટરેક્ટ ક્લબ આણંદ રાઉન્ડ ટાઉનના પ્રમુખ તરીકે દીપ શાહ અને માનદમંત્રી તરીકે આકાશ શાહે શપથ લીધા હતા.